《广信试院追和东坡催试官考校韵》
宋代·喻良能

深院锁凉秋，西风坐间好。
几净窗明尘不飞，似蹑红云至三岛。
数枝淡淡桂新香，千带垂垂柳初老。
此邦天下秀，多士邹鲁无。
负薪或解谈王道，被褐或解谈王道，
被褐无非怀璧夫。五兵夺目库观武，
大嚼快意门过屠。谁言扳才古难必，
披沙求金要须得。回思裹饭然脂烛，
一心敢拟思鸿鹄。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。